**ОБЯВЛЕНИЕ**

**Министерството на външните работи, на основание чл. 10а, ал. 2 от Закона за държавния служител и чл. 14, ал. 2 от Наредбата за провеждане на конкурсите и подбора при мобилност на**  **държавни служители (приета с ПМС № 304 от 03.12.2019 г., обн. ДВ, бр.97 от 10.12.2019 г., изм. и доп. ДВ, бр. 9 от 31.01.2020 г.**, **изм. и доп. ДВ бр.29 от 09.04.2021 г., в сила от 09.04.2021 г.), обявява конкурс за назначаване на държавен служител на свободна длъжност:**

**„Държавен експерт” – една щатна бройка, „Двустранни консулски отношения и консулска защита”, дирекция „Консулски отношения” в Министерството на външните работи**

**Описание на длъжността:**

Организира и координира дейността по повод на защитата на правата и интересите на Република България, на нейните граждани и юридически лица, намиращи се в държавите от сектора и работата на задграничните представителства на Република България, както и по повод консулските отношения на Република България с Дипломатическите мисии на държавите, за които отговаря.

Съгласно Наредбата за заплатите на служителите в държавната администрация и Вътрешните правила за работна заплата, размерът на основното месечно възнаграждение за длъжността „Държавен експерт“ зависи от степента на основната месечна заплата, съобразно признатия професионален опит на кандидата, като неговият минимален размер е както следва: за I степен – 1870 лв., за II степен – 1980 лв., за III степен – 2100 лв.

**Минимални изисквания съгласно Класификатора на длъжностите в администрацията (КДА) и специфични изисквания, предвидени в нормативни актове за заемане на длъжността. Кандидатите следва:**

* Да са български граждани и да нямат друго гражданство освен на държава - членка на Европейския съюз, съгласно чл. 27, ал. 2, т. 1 във вр. с ал. 1, т. 1 от Закона за дипломатическата служба;
* Да притежават завършено висше образование с образователно-квалификационна степен „магистър“, съгласно чл. 27, ал. 2, т. 1 във вр. с ал. 1, т. 2 от Закона за дипломатическата служба в една от следните професионални области: социална, хуманитарна, икономическа, техническа и др.;
* Да владеят най-малко един чужд език, съгласно чл. 27, ал. 2, т. 2 от Закона за дипломатическата служба;
* Да притежават компютърна грамотност, съгласно чл. 27, ал. 2, т. 1 във вр. с ал. 1, т. 4 от Закона за дипломатическата служба – MS Office;
* Да не страдат от хронично психическо заболяване, съгласно чл. 27, ал. 2, т. 1 във вр. с ал. 1, т. 5 от Закона за дипломатическата служба ;
* Да притежават минимален професионален опит – 4 години, или минимален ранг за държавен служител – II младши;
* Да отговарят на другите изисквания за заемане на държавна служба по чл. 7, ал. 1 и 2 от Закона за държавния служител, съгласно чл. 27, ал. 2, т. 1 във вр. с ал. 1, т. 6 от Закона за дипломатическата служба.

**Начин на провеждане на конкурса:**

1. **Първи етап:**

* Писмена разработка по въпроси от обхвата на изискванията за длъжността.

1. **Втори етап:**

* Интервю.

**Източници за подготовка:**

* Виенска конвенция за дипломатическите отношения;
* Виенска конвенция за консулските отношения;
* Хагска конвенция за гражданските аспекти на международното отвличане на деца;
* Конвенция за защита на децата и сътрудничество в областта на международното осиновяване
* Конвенция за юрисдикция, приложимо право, признаване, влизане в сила и сътрудничество във връзка с родителската отговорност и мерки за защита на децата;
* Конвенция за признаването и изпълнението на чуждестранни съдебни решения по граждански или търговски дела;
* Конвенция на Съвета на Европа за борба с трафика на хора;
* Закон за администрацията;
* Закона за Дипломатическата служба;
* Закона за Държавния служител;
* Закон за българското гражданство;
* Закон за гражданската регистрация;
* Закон за българските лични документи;
* Закон за достъп до обществена информация;
* Закон за личните данни;
* Устройствен правилник на МВнР;
* Тарифа № 3 за таксите, които се събират за консулско обслужване в системата на Министерството на външните работи по Закона за държавните такси.

**Необходими документи за участие в конкурса:**

1. Писмено заявление за участие в конкурса, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2. Декларация от кандидата, че е български гражданин и няма друго гражданство освен на държава-членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
3. Копия от документи за придобитата образователно-квалификационна степени допълнителна квалификация, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., посл. изм. обн. ДВ, бр.28 от 2019г.); ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копия от документи, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи (обн. ДВ, бр. 92 от 22.10.2013 г.);
5. Оригинал и копие на удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;
6. Копия от документи, удостоверяващи продължителността на професионалния опит;
7. Декларация или сертификат за притежавани компютърни умения.

Необходимите документи за участие в конкурсасе подават лично или чрез пълномощник в Приемната на Министерството на външните работи, гр. София, ул. „Александър Жендов” № 2, от **15:30 до 16:30 ч.** или по електронен път на адрес: [kariera@mfa.bg](mailto:kariera@mfa.bg), като в този случай заявлението по чл. 17, ал. 2 и декларацията по т. 2 от необходимите документи за участие в конкурса, следва да бъдат подписани от кандидата с електронен подпис.

**Документите се подават в 10-дневен срок от публикуване на обявлението за конкурса.**

Мястото за поставяне на обявлението и обявяване на списъците и други съобщения във връзка с конкурса, е **пропускът за посетители** на Министерството на външните работи, гр. София, ул. „Александър Жендов” № 2 и **интернет страницата** на МВнР**.**

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Заповедта за назначаване на класирания на първо място кандидат ще бъде издадена в 14- дневен срок, след получаване на разрешение за достъп до съответното ниво на класифицирана информация.